તું સારું એવું નથી ભણી શક્યો? તારી જેમ કેટલા માણસો કેળવણી પામી શક્યા છે? જે કેળવણી દ્વારા તમે આજીવિકાનું સાધન ઊભું કરી શકો એ સાચી કેળવણી. ડોક્ટરી વિદ્યા દ્વારા તું કમાઈ શક્યો હોત, પણ આજે દવાની એક કંપનીના રિજિઓનલ મેનેજર તરીકે કમાય છે ને! તને ડાહી, ઘરરખ્ખુ, આદર્શ પત્ની આપી એ ઓછું છે? તારા પુત્રો કમાતા નથી? તું જે ફ્લેટમાં રહે છે તે તારા પુત્રોની કમાણીમાંથી જ ઊભો થયો છે ને! તારી પુત્રીએ સંગીતમાં નામ કાઢ્યું છે, રામ રસિયા કલાકાર જોડે પરણી છે મેં તને આ જિંદગીમાં કેટલું બધું સુખ આપ્યું છે!